དགེ་བཤེས་བསྟན་པ་འཕགས་མཆོག་ལགས་ནས་ནང་དོན་རིག་པ་ལས་གསུངས་པའི་ཤེས་པ་ཡུལ་ལ་འཇུག་ཚུལ་གྱི་རྣམ་གཞག་ནི་ཆེས་གཏིང་ཟབ་ཅིང་རྒྱ་ཆེ་བས་འདིར་ཡོད་ཚད་བརྗོད་པར་མི་ནུས་ཀྱང་།ཚད་མ་རིག་པའི་སློབ་དཔོན་ཕྱོགས་གླང་ཆོས་གྲགས་སོགས་དང་བོད་ཀྱི་ཚད་མ་པ་སློབ་དཔོན་ཆ་བ་ཆོས་ཀྱི་སེང་གེ་སོགས་ཀྱིས་མངོན་སུམ་རྗེས་དཔག་སོགས་བློ་ཡང་དག་པ་དང་ལོག་ཤེས་སོགས་ཡང་དག་པ་མ་ཡིན་པའི་བློའ་ིརྣམ་གཞག་ཕྱེ་ནས་ཤེས་པ་ཡུལ་ལ་འཇུག་ཚུལ་གསུངས་འདུག་པ་ལྟར།བློ་རིག་བདུན་གྱི་སྒོ་ནས་ཡུལ་ལ་འཇུག་ཚུལ་མདོ་ཙམ་ཞུས་ན།གཞུང་ལུགས་ལས་ཇི་སྐད་གསུངས་པ་བཞིན་ལག་ལེན་མྱོང་བའི་ར་སྤྲོད་བྱེད་བདེ་བ་མ་ཟད།ཤེས་པ་ཡུལ་ལ་འཇུག་པའི་རྣམ་གྲངས་དང་དེ་དག་གི་བྱེད་ལས།ཚད་མ་དང་ཚད་མིན་གྱི་དབྱེ་མཚམས་ལས་འཕྲོས་པའི་ཚད་མ་ཚད་མར་ཤེས་པའི་ཐབས་ཕལ་ཆེར་འདུས་པས་གོ་སྟོབས་དང་གནད་དུ་ཕིགས་པའི་དགེ་མཚན་ཆེ་བར་མཐོང་།